CELEX: 32004D0216
Language: mt
Date: 2004-03-01 00:00:00
Title: Id-Deċiżjoni tal-Kummissjoni ta' l-1 ta' Marzu 2004 li temenda d-Direttiva tal-Kunsill 82/894/KEE dwar in-notifika tal-mard ta' l-annimali fil-Komunità biex tinkludi fil-lista ta' mard li għandu jkun innotifikat lill-awtorità, ċertu mard ekwin u ċertu mard tan-naħal. (notifikata bid-dokument numru K (2004) 578)Test b'relevanza għaż-ŻEE

Avviż Legali Importanti

|

32004D0216

Official Journal L 067 , 05/03/2004 P. 0027 - 0030

		Id-Deċiżjoni tal-Kummissjonita' l-1 ta' Marzu 2004li temenda d-Direttiva tal-Kunsill 82/894/KEE dwar in-notifika tal-mard ta' l-annimali fil-Komunità biex tinkludi fil-lista ta' mard li għandu jkun innotifikat lill-awtorità, ċertu mard ekwin u ċertu mard tan-naħal.(notifikata bid-dokument numru K (2004) 578)(Test b'relevanza għaż-ŻEE)(2004/216/EC)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Direttiva tal-Kunsill 82/894/KEE tal-21 ta' Diċembru 1982 dwar in-notifika tal-mard ta' l-annimali fil-Komunità [1], u partikolarment l-ewwel inċiż ta' l-Artikolu 5 [2] ta' l-istess Trattat,Billi:(1) Skond id-Direttiva tal-Kunsill 90/426/KEE tas-26 ta' Ġunju 1990 dwar il-kondizzjonijiet tas-saħħa ta' l-annimali li jirregolaw il-moviment u l-importazzjoni minn pajjiżi terzi ta' ekwidej (2), il-marda taż-żiemel Afrikan, stomatitis vexxikoluża, glanders, dourine, l-enċefalomjelite ekwin ta' kull tip, l-anemija ekwina infettuża, l-idrofobija u l-antraċe huma definiti bħala tipi ta' mard li għandhom bilfors jiġu notifikati lill-awtorità.(2) l-Anness I tad-Direttiva tal-Kunsill 82/894/KEE, li jelenka l-mard, li jekk iseħħu jridu jiġu notifikati lill-Kummissjoni u l-Istati Membri l-oħra, jinkludi fir-rigward tal-mard li jaffettwaw l-ekwidej, il-marda taż-żiemel Afrikan u stomatitis vexxikuluża biss.(3) Il-marda taż-żiemel Afrikan, stomatitis vexxikoluża, glanders, dourine, l-anemija ekwina infettuża, l-enċefalomjelite ekwin ta' tipi varji, huma mard ta' ekwidej li huma elenkati mill-Organizzazzjoni Dinjija għas-Saħħa ta' l-Annimali (OIE).(4) L-Istati Membri ta' l-OIE huma obbligati li jinnotifikaw l-ewwel okkorrenza jew okkorrenza oħra konfermata ta' marda elenkata, jekk il-pajjiż jew żona tal-pajjiż qabel kien ġie/ġiet ikkunsidrat/a ħieles jew ħielsa minn dik il-marda parikolari, jew il-marda jista' jkollha impatt żoonotika u fejn l-Iżvilupp tal-marda jista' jkollha implikazzjonijiet għall-kummerċ internazzjonali.(5) F'Dan il-mument, il-marda taż-żiemel Afrikan, stomatitis vexxikoluża, glanders, dourine, u kważi kull tip ta' enċefalomjelite ekwin huma eżotiċi fil-Komunità. L-anemija ekwina infettuża u xi tip ta' enċefalomjelite ekwin huma xi drabi rapportati f'ċerti partijiet tal-Komunità.(6) Il-ħanfusa żgħira tad-doqqajs u d-dudu tat-Tropilaelaps huma parassiti eżotiċi li jaffettwaw in-naħal ta' l-għasel u bħalissa m'hemmx każijiet fejn dawn seħħu fil-Komunità. Madankollu jekk dawn jiġu importati jistgħu jkollhom effett devastanti fuq is-saħħa tan-naħal ta' l-għasel u fuq l-industrija tan-naħal, u għalhekk, dawn it-tipi ta' mard ġew miżjuda fil-lista ta' mard li għandhom jiġu nnotifikati lill-Komunità.(7) In-notifika u informazzjoni bla telf ta' zmien dwar l-okkorrenza ta' dawn it-tipi ta' mard fil-Komunità huma vitali għall-kontroll tat-tfaċċar ta' marda, kif ukoll għall-moviment ta' u negozju fl-ekwidej u n-naħal, filwaqt li jiġi kkunsidrat ukoll l-impatt żoonoliku ta' ċertu mard.(8) Bi tkabbir tal-Komunità u l-effetti diversi ambjentali fuq vektori li jxerrdu xi mard hawn fuq imsemmi, is-sitwazzjoni fil-Komunità fir-rigward dan il-mard huwa suxxettibbli għall-bdil(9) Huwa għalhekk xieraq li jiġu miżjuda glanders, dourine, l-anemija ekwina infettuża u kull tip ta' enċefalomjelite ekwin, il-ħanfusa żgħira tad-doqqajs u d-dudu tat-Tropilaelaps fl-Anness I tad-Direttiva tal-Kunsill 82/894/KEE u li jinbidel l-Anness II tad-Direttiva tal-Kunsill 82/894/KEE sabiex jitqies il-mod kif in-naħal huma miżmuma.(10) Il-miżuri mogħtija f'din id-Deċiżjoni huma skond l-opinjoni tal-Kumitat Permanenti fuq is-Sensiela ta' l-Ikel u s-Saħħa ta' l-Annimali,ADOTTAT DIN ID-DEĊIŻJONI:Artikolu 1L-Annessi I u II tad-Direttiva 82/894/KEE huma ssostitwiti bit-test fl-Anness ta' din id-Deċiżjoni.Artikolu 2Din id-Deċiżjoni għandha sseħħ mill-25 ta' Marzu 2004.Artikolu 3Din id-Deċiżjoni hija indirizzata lill-Istati Membri.Magħmul fi Brussel, fl-1 ta' Marzu 2004.Għall-KummissjoniDavid ByrneMembru tal-Kummissjoni[1] ĠU L 378, tal-31.12.1982, pġ. 58; Direttiva kif emendata l-aħħar b’Regolament (KE) Nru 807/2003 (ĠU L 122, tas-16.5.2003, pġ. 36).[2] ĠU L 224, tat-18.8.1990, pġ. 42; Direttiva kif emendata l-aħħar b’Regolament (KE) Nru 806/2003 (ĠU L 122, tas-16.5.2003, pġ. 1).--------------------------------------------------ANNESS"“ANNESS ITipi ta' mard li għandhom jiġu nnotifikatiIl-marda taż-żiemel AfrikanId-deni tal-ħnieżer AfrikaniL-influenza ta' l-għasafar (kienet tissejjaħ il-pesta tat-tajr)BluetongueL-enċifalopatija sponġiformi ta' l-ifratId-deni klassika tal-ħnieżerPleuropneumonia ta' l-ifrat li tittieħedDourineL-enċefalomjelite ekwin (ta' kull tip, inkluż l-enċefalomjelite ekwin ta' Veneżwela)L-anemija ekwina infettużaIl-marda ta' l-ilsien u d-dwieferGlandersIn-nekrosi ematopojetika infettużaL-anemija tas-salamun infettużIl-marda tal-ġilda li ssir boċċi boċċiIl-marda ta' NewcastlePeste des petits ruminantsL-enċefalomjelite enterovirus tal-ħnieżer (kienet tissejjaħ il-marda Teschen)Il-marda tal-wiedRinderpest (il-pesta ta' l-ifrat)Il-ġidri tan-nagħaġ (Capripox)Il-ħanfusa żgħira tad-doqqajs (Aethina tumida)Il-marda vexxikoluża tal-ħnieżerId-dudu tat-TropilaelapsStomatitis vexxikolużaSettiċemija emorragika viraliANNESS IIL-informazzjoni li għandha tingħata skond in-notifikazzjoni meħtieġa taħt l-Artikoli 3 u 4 dwar it-tifqigħa primarja u sekondarja tal-mard elenkat fl-Anness I1. Data tad-dispaċċ.2. Ħin tad-dispaċċ.3. Pajjiż tan-nisel4. L-isem tal-marda u t-tip ta' virus, meta hu xieraq.5. In-numru tas-serje tat-tifqigħa.6. It-tip ta' tifqigħa.7. In-numru ta' referenza tat-tifqigħa konness ma din it-tifqigħa.8. Iż-żona u l-lokazzjoni ġeografika ta' fejn seħħet il-marda.9. Xi żona oħra milquta b'restrizzjonijiet.10. Id-data tal-konferma.11. Id-data tas-suspett12. Id-data ta' l-ewwel infezzjoni13. L-oriġini tal-marda14. Il-miżuri ta' kontroll meħuda15. In-numru ta' annimali suxxettibbli fuq il-post (a) baqar, (b) ħnieżer, (ċ) nagħaġ, (d) mogħoż, (e) tjur, (f) ekwidej, (g) ħut, (h) speċi salvaġġi, (i) fir-rigward il-mard tan-naħal, għandu jiġi magħruf in-numru tad-doqqajs suxxettibbli.16. In-numru t'annimal li ġew milquta klinikament fuq il-post (a) baqar, (b) ħnieżer, (ċ) nagħaġ, (d) mogħoż, (e) tjur, (f) ekwidej, (g) ħut, (h) speċi salvaġġi, (i) fir-rigward il-mard tan-naħal, għandu jiġI magħruf in-numru tad-doqqajs li ġew milquta klinikament.17. In-numru t'annimali li mietu fuq il-post (a) baqar, (b) ħnieżer, (c) nagħaġ, (d) mogħoż, (e) tjur, (f) ekwidej, (g) ħut, (h) speċI salvaġġi18. In-numru t'annimali li ġew maqtula (a) baqar, (b) ħnieżer, (ċ) nagħaġ, (d) mogħoż, (e) tjur, (f) ekwidej, (g) ħut, (h) speċI salvaġġi.19. In-numru ta' karkassi li ġew meqruda (a) baqar, (b) ħnieżer, (ċ) nagħaġ, (d) mogħoż, (e) tjur, (f) ekwidej, (g) ħut, (h) speċI salvaġġi, (i) fir-rigward il-mard tan-naħal, għandu jiġi magħruf, in-numru tad-doqqajs li ġew meqruda.20. Id-data stmata meta jseħħ il-qtil.21. Id-data stmata meta jseħħ it-teqrid.Fir-rigward tad-deni tal-ħniezer l-informazzjoni addizzjonali:1. distanza mill-azjenda tal-ħnieżer iktar viċin.2. In-numru u t-tip (it-trobbija, is-smin u l-ħniezer żgħar [1] tal-hnieżer fuq il-post infettat.3. In-numru u t-tip (it-trobbija, is-smin u l-ħnieżer żgħar [2] li ġew milquta klinikament fuq il-post.4. il-metodu tad-dijanjosi.5. Jekk m'humiex fuq il-post, f'dak il-każ il-konferma li l-marda seħħet f'biċċerija jew f'xi mezz ta' trasport.6. Il-konferma ta' każi primarji [3] fi ħnieżer salvaġġi.Fil-każ tal-mard tal-hut:Infezzjonijiet bin-nekrosi ematopojetika infettuża, l-anemija tas-salamun infettuż, u s-settiċemija emorragika virali, meta dawn jiġu konfermati f'irziezet jew f'żoni ħielsa jew approvati, iridu jiġu nnotifikati bħala tifqigħa primarja. L-isem u d-deskrizzjoni tar-razzett jew żona approvata jew ħielsa għandhom jiġu inkluzi fit-test."[1] L-annimali taħt approssimattivament tliet xhur.[2] L-annimali taħt approssimattivament tliet xhur.[3] Każ primarju fi ħnieżer salvaġġ ifisser dawk il-każijiet li jseħħu f'żoni ħielsa, jiġifieri barra minn postijiet ristretti, għad-deni tal-ħnieżer fi ħnieżer salvaġġ.”--------------------------------------------------